cyanic-selkie/wikianc huggingface dataset:
Imperialismi
Klassisia selitysmalleja
Benjamin J. Cohen (The Question of Imperialism, 1973) ja Kenneth Waltz (Theory of International Politics, 1979) esittivät imperialismin johtuvan valtioiden välisestä kilpailusta. Jos kilpailua ei säädellä laeilla tai jos lakien rikkomisesta ei ole seurauksia, valtiot pyrkivät laajentamaan valtaansa aina kun mahdollista. Heikkoina aikoina ne vastaavasti menettävät valtaansa aggressiivisemmille valtioille. 1800-luvuun imperialismi olisi siten seurausta lisääntyneestä kansainvälisestä kilpailusta ja ristiriidoista.
Marxilaiset selitykset
Karl Marx ja Friedrich Engels eivät kirjoituksissaan yrittäneet selittää imperialismin syitä tai periaatteita vaan olivat kiinnostuneempia siitä, kuinka kapitalismi synnyttää sosialismiin johtavat olosuhteet. Myöhemmät marxilaiset teoreetikot ovat kuitenkin käsitelleet aihetta seikkaperäisesti. Berliinin konferenssin (1884–1885) jälkeen siirtomaapolitiikasta tuli ajankohtainen kysymys, johon myös marxilaiset ottivat kantaa. Useimmat katsoivat, että vallankumous alkaisi Euroopasta, mistä se leviäisi muualle maailmaan. Marxilainen teoria piti teollisuusyhteiskuntien työväenluokkaa vallankumouksen kannalta ratkaisevana, mutta myös vallitsevat käsitykset rotujen ja kulttuurien ominaisuuksista vaikuttivat marxilaisten näkemyksiin.
Karl Kautsky (Sozialismus und Kolonial politik, 1907) esitti imperialismin johtuvan eurooppalaisten ja amerikkalaisten työläisten matalista palkoista. Tämä piti kotimaisen kysynnän matalana, jolloin trustien ja kartellien oli etsittävä uusia markkinoita ulkomailta. Rosa Luxemburgin (Die Akkumulation des Kapitals, 1913) mukaan todellinen haaste oli selittää, kuinka kapitalismi kykeni ylläpitämään talouskasvua, vaikka tämän piti perinteisen marxilaisen teorian mukaan olla mahdotonta. Luxemburg selitti tämän sillä, että kapitalismi levittäytyi jatkuvasti yhä uusille alueille, joten globalisaatio oli kapitalismin elinehto. Siksi työläisten oli Luxemburgin mukaan järjestäydyttävä kansainvälisesti ja aloitettava maailmanlaajuinen lakko.
Vaikutusvaltaisimman marxilaisen teorian esitti Vladimir Lenin teoksessaan Imperialismi kapitalismin korkeimpana vaiheena (1917). Se ei käsitellyt imperialismia pelkästään siirtomaapoliittisena vaan myös yhteiskunta- ja taloustieteellisenä kysymyksenä. Leninin mukaan maailmaan oli syntynyt valtavia finanssipääoman monopoleja, jotka hallitsivat sekä alkutuotantoa, teollisuutta, kuljetusta että myyntiä. Ne kykenivät määräämään hinnoista mielensä mukaan ja jakamaan koko maailmantalouden keskenään. Siksi maailmankauppaa ei enää säädellyt kulutushyödykkeiden vaan pääoman liike. Siirtomaajärjestelmä oli Leninin mukaan koko maailman mittakaavassa tapahtuvaa ”taloudellista loisimista”, joka siirsi vaurautta siirtomaista emämaihin. Tätä vaurautta hallitseva luokka käytti työväenluokan lahjomiseen. Näin teollisuusmaihin syntyi kaksi uutta yhteiskuntaluokkaa: finanssipääomaa hallitsevat porvarioligarkit sekä parempiosainen työväenluokka, joka hyötyi imperialismista ja tuki sitä. Jälkimmäiseen ryhmään kuuluivat esimerkiksi Kautsky ja muut sosiaalidemokraatit. Siirtomaissa ja siirtomaan kaltaiseen asemaan ajautuneissa valtioissa pääoman pako jakoi porvariston emämaan etuja valvoviin kollaboraattoreihin sekä taloudellista itsenäisyyttä vaativiin nationalisteihin. Leninin mukaan imperialismi johtaisi väistämättä suurvaltojen välisiin sotiin, kun siirtomaita vaille jääneet valtiot alkaisivat vaatia osuuttaan.
Leninin teesien vaikutusvaltaa lisäsivät bolševikkien valtaannousu Venäjällä ja Komintern, joka levitti aktiivisesti Leninin oppeja. Encyclopædia Britannican mukaan kapitalismin kriisiin perustuva teoria ei kuitenkaan selitä esimodernia imperialismia ja kommunististen valtioiden harjoittamaa valloituspolitiikkaa.
Kylmän sodan vuosina Paul Baran ja Paul Sweezy (Monopoly Capital, 1966), Andre Gunder Frank (Capitalism and Underdevelopment in Latin America, 1967) sekä Immanuel Wallerstein (The Modern World-System 1974–1989) kehittivät marxilaista teoriaa uuteen suuntaan. Heidän mukaansa kansainväliselle taloudelliselle järjestelmälle ominaista on pääoman siirtäminen periferiasta keskukseen. Samalla he toivat esiin taloudellisen jatkuvuuden perinteisen kolonialismin sekä uusimperialismin välillä. Toisin kuin Lenin, kylmän sodan imperialismiteoreetikot kiistivät imperialismin johtavan siihen, että ei-kapitalistiset taloudet yhdentyisivät maailmanlaajuiseen kapitalismiin.
Vaikutukset
Imperialismin hyödyistä on esitetty vaihtelevia näkemyksiä. Monet taloustieteilijät, kuten Adam Smith ja David Ricardo, ovat korostaneet, ettei imperialismi ole taloudellisesti kannattavaa kuin korkeintaan pienelle eliitille. Imperialismi ei myöskään yleensä ole johtanut turvallisuuden lisääntymiseen vaan pikemminkin imperiumin sisäiseen epävakauteen ja selkkauksiin kilpailevien valtioiden kanssa. Afrikassa siirtomaa-ajan perintö on ollut tuhoisa, sillä se hävitti alueen perinteiset poliittiset, sosiaaliset ja etniset järjestelmät. Saman ryhmän jäsenet saattoivat joutua asumaan eri valtioihin, ja toisaalta entiset viholliset saattoivat joutua saman valtion asukkaiksi. Tämä on merkittävä syy Afrikan mantereella esiintyneille konflikteille.
Kannelmäen ostoskeskus
Kannelmäen ostoskeskus oli Helsingin Kannelmäessä vuosina 1959–2016 toiminut ostoskeskus. Erkki Karvisen suunnittelema matala rakennusryhmä Vanhaistentie 1:ssä oli yksi Suomen ensimmäisistä ostoskeskuksista Munkkivuoren ja Pohjois-Haagan rinnalla. Kaikki kolme avattiin peräkkäisinä päivinä joulukuun 1959 alussa. Ostoskeskusta laajennettiin ja kunnostettiin moneen otteeseen, viimeksi vuosituhannen vaihteessa rakennuksen kärsittyä pahoin tulipalossa uudenvuodenyönä 1.1.2001.
Alkuvuosina Kannelmäen ostoskeskuksessa oli 22 liikettä, muun muassa Elannon valintamyymälä, Rake-rautakauppa, Yhdyspankin ja Kansallispankin konttorit, Helsingin Sanomien, Uuden Suomen ja Hufvudstadsbladetin tilaus- ja ilmoituskonttorit, apteekki ja Valion baari.
Vuonna 1965 ostoskeskuksen aukiolle pystytettiin Harry Kivijärven veistos ja suihkukaivo Kivet.
Rakelta vapautuneissa tiloissa toimi vuodesta 1973 Suomen ensimmäisiin englantilaistyylisiin pubeihin kuulunut Britannia, jonka omisti vuoteen 1979 Rantasipi, sitten Siipipyörä, vuodesta 1995 Elanto ja vuodesta 2001 Petri Naumanen. 2000-luvulla ostoskeskuksen tilojen muita käyttäjiä olivat Posti, Nordea, Alepa, terveyskauppa Ikivihreä, kukkakaupat Cardella ja Kannelmäen Kukka, videovuokraamo Filmtown, Turvavyö Oy, Pakoputkihuolto Risto Tiittanen, lasitusliike Help, SOL Siivouspalvelut, R-kioski, parturi-kampaamo Kannelhius ja Kannelmäki Grilli.
Vuonna 1973 avattiin lähistölle suuri Eka-market, myöhemmin nimillä Maxi ja Prisma, jonne asiakasvirrat alkoivat yhä enemmän siirtyä. Nykyisin Kannelmäen suurin ostoskeskus on uuden Prisman ympärille vuonna 2013 valmistunut Kauppakeskus Kaari.
Kannelmäen ostoskeskus purettiin vuonna 2017 ja korvattiin 650 asukkaan kerrostaloryhmällä. Ravintola Britannia jatkoi uusissa tiloissa vuoden tauon jälkeen.
Syyläjuuri
Syyläjuuri eli tummasyyläjuuri (Scrophularia nodosa) on pahanhajuinen, monivuotinen syyläjuurien sukuun kuuluva kasvi. Se kasvaa 30–100 senttimetriä korkeaksi, ja sen pienet kukat ovat pallomaisia. Lajia kasvaa lähes koko Euroopassa ja lisäksi Länsi-, Keski- ja Kaakkois-Aasiassa. Sen elinympäristöjä ovat erilaiset kosteat paikat, ja se houkuttelee erityisesti ampiaisia. Syyläjuuri on perinteinen rohtolääkinnässä käytetty kasvi.
Ulkonäkö ja koko
thumb|vasen|Syyläjuuren kukkia. thumb|vasen|Syyläjuurikasvusto.
Monivuotinen syyläjuuri kasvaa 30–100 cm:n korkuiseksi. Varsi on kalju ja nelisärmäinen, särmät ovat toisinaan kapealti siipipalteisia. Lehdet ovat pareittain vastakkain pitkin vartta. Lehtilapa on puikea, laidaltaan kerrannaissahainen ja tyveltä herttamainen tai tylppä. Kukinto on pitkä, terttumainen latvaviuhkosto. Kaksineuvoiset kukat ovat pieniä ja pallomaisia. Kukan verhiö on viisiliuskainen ja säteittäinen. Teriö on 7–10 mm pitkä, vastakohtainen, lyhyttorvinen, väljä ja sen laide on usein kaksihuulinen. Väriltään teriö on vihreä lukuun ottamatta ylähuulta, joka on ruskeanpunainen. Suomessa syyläjuuri kukkii heinä-elokuussa. Kota on laitaluomainen. Kasvin juurakko on vaakasuora ja tunnusomaisen turpea.
Levinneisyys
Syyläjuurta tavataan koko Euroopassa mantereen eteläisimpiä ja pohjoisimpia osia lukuun ottamatta. Levinneisyysalue ulottii idässä Kaukasuksen alueelle, Länsi-Siperiaan ja Keski-Aasian pohjoisosiin. Lajia on tavattu myös Turkista sekä Kaakkois-Aasiasta. Syyläjuurta on tavattu myös Pohjois-Amerikan itärannikolla, jossa se on todennäköisesti tulokaslaji.
Suomessa syyläjuuri on alkuperäislaji, jota tavataan yleisesti Jyväskylän korkeudelle saakka. Runsaimmillaan laji on eteläisimmässä Suomessa. Syyläjuuri harvinaistuu pohjoiseen päin mentäessä, mutta sitä tavataan paikoitellen Raahe–Lieksa-linjan korkeudelle asti. Satunnaisia havaintoja lajista on Etelä-Lapista saakka.
Elinympäristö
Syyläjuuri kasvaa kosteissa paikoissa, kuten rehevissä metsissä, pensaikoissa, kalliolehdoissa, metsänreunamissa ja ojanvarsilla. Kasvin kukat huokuttelevat mehiläisiä ja erityisesti ampiaisia, ja se kuuluukin suhteellisen harvalukuiseen joukkoon ampiaispölytteisiä kasvilajeja. Syyläjuuri haisee pahalta, minkä takia karja ei syö sitä.
Käyttö
Syyläjuuri on vanha lääkekasvi. Kansanlääkinnässä syyläjuurta on käytetty yleisesti syylien poistoon ja ihotautien hoitoon, mutta myös peräpukamien, riisitaudin ja jopa silmävaivojen hoitoon. Rohtona on käytetty kasvin juurakkoa tai lehtiä. 1900-luvulla tehdyissä tutkimuksissa kasvin on todettu alentavan veren sokeripitoisuutta. Syyläjuuren käytössä on kuitenkin oltava varovainen, sillä se sisältää luultavasti sydämeen vaikuttavia glykosideja.
Davor Brcić
Davor Brcić (s. 1981) on serbialainen huippulentopalloilija, joka pelasi kaudella 2008–2009 Muuramen Lentopallon riveissä,lentopallon SM-liigassa. Urallaan hän on pelannut lisäksi kotimaansa pääsarjassa, sekä Ranskan Pro liigassa.
Bruno Armirail
Bruno Armirail (s. 11. huhtikuuta 1994 Bagnères-de-Bigorre) on ranskalainen maantiepyöräilijä. Hän ajoi Continental-tasolla Equipe Cycliste Armée de Terre -joukkueessa vuosina 2015–2016 ja on loppukaudesta 2017 alkaen edustanut UCI World Tour -tasolla kilpailevaa Groupama-FDJ-tallia.
Davor Brcić
Kaudella 2007–2008 Brcić pelasi Ranskan liigassa Saint Nazairen joukkueen vahvuudessa. Ennen Ranskaan lähtöään hän pelasi Serbian pääsarjassa. Urallaan Brcić on pelannut myös rantalentopalloa innokkaasti, ja hän onkin hallitseva Serbian mestari rantalentopallossa vuodelta 2008.
Bruno Armirail
Armirail voitti aika-ajon Ranskan-mestaruuden vuonna 2022. Hän nousi Italian ympäriajon 2023 kokonaiskilpailun johtoon 14. etapin jälkeen kuuluttuaan irtiottoryhmään, joka saapui maaliin noin 20 minuuttia ennen kilpailua johtanutta Geraint Thomasia. Ennen etappia Armiril oli kokonaiskilpailussa 23:ntena. Hän johti kilpailua kahden etapin ajan ja sijoittui lopulta 16:nneksi. Hän saavutti saman vuoden Glasgow'n MM-kilpailuissa hopeaa sekaviestissä.
Saavutuksia
Lähteet: Pro Cycling Stats, Cycling Archives
Vääpeli Körmy ja marsalkan sauva
Vääpeli Körmy ja marsalkan sauva on Ere Kokkosen kirjoittama ja ohjaama vuonna 1990 valmistunut sotilasfarssi. Se kertoo kunniakkaasta, pääesikunnan unohtamasta sissikomppaniasta sekä sen "äidistä", vääpeli Körmystä. Vääpeli Körmy ja marsalkan sauva toi 79 794 katsojaa
Elokuva on esitetty Yle TV2 -kanavalla kuusiosaisena minisarjana vuosina 1993, 1996, 2001 ja 2011 sekä kokonaisena elokuvana vuonna 2009. Vuodenvaihteessa 2015–2016 sarja esitettiin Yle TV1:llä. Elokuva on julkaistu VHS:nä ja DVD:nä.
Ere Kokkosen kertoman mukaan elokuvan käsikirjoituksessa käytettiin joitakin Uuno Turhapuro armeijan leivissä -elokuvaan alun perin suunniteltuja ideoita, jotka eivät päätyneet Uunon lopulliseen käsikirjoitukseen.
Juoni
Räyhänrannan varuskunta Päijät-Hämeessä on unohtunut Pääesikunnan ylennysruletissa pahemman kerran. Varuskunnan toimintaa pyörittää käytännössä enää Sissikomppania, joka saa koulutettavakseen valtakunnan hankalimmat alokkaat.
Korpisoturien kunniaa ylläpitävän vääpelin tiukka kuri ei ole kaikkien alokkaiden mieleen, ja helpottaakseen palvelusurakkaansa joukon neropatti ja bisnesmies Friman keksii yhden jos toisenkin vempeleen, mukaan lukien styroksisen kranaatinheittimen sekä sähkömoottorilla avustetun armeijan polkupyörän.
Tarinan taustalla pyörivät marsalkan sauvan voittamiseen tähtäävän sotilaskilpailun lisäksi myös everstinrouvan perintökalut, tinatuopit, jotka alokas Hakkarainen saa vastuulleen toimitettavaksi kaupunkiin puhdistettavaksi alokas Sulosen lähtiessä mukaan kartaksi. Kultasepänliikkeen konkurssin myötä tuopit kuitenkin huutokaupataan, ja palveluksensa ohella Hakkaraisen on yritettävä hankkia tuopit takaisin. Naiset ja lomakiellot mutkistavat tuoppien takaisin saantia.
Arvioita
Video-oppaassa vuodelta 1994 Esko Rautakorpi sanoo elokuvaa huonosti käsikirjoitetuksi ja kömpelösti toteutetuksi ja antaa sille tähtien sijasta pommin, mikä vastaa sanallista arviota ”täysin epäonnistunut tekele”.
Aaronin sauva
Aaronin sauva on yksi niistä kahdestatoista sauvasta, jotka edustivat Raamatun kertomuksessa israelilaisia heimoja. Vaikka israelilaisten ilmestysmajassa olleet sauvat olivat kuivia, tämä yksi versoi.
Aaron oli Leevin sukua. Hän oli Mooseksen veli ja toimi tämän oikeana kätenä, koska toisin kuin Mooses hän oli puhetaitoinen mies. Herra nimitti Aaronin ensimmäiseksi ylipapiksi. Aaronin luonne ei ollut luja eikä kestävä, ja hänet mainitaankin useita kiertoja Siinain vaelluksen aikana sattuneiden tapausten yhteydessä.
Neljännen Mooseksen kirjan luvuissa 16–17 mainitaan kertomus lehtiä, kukkia ja kypsiä manteleita versovasta sauvasta. Jumala antoi sauvan versoa, ja siihen ilmestyi silmuja, puhjenneita kukkia ja kypsiä manteleita. Tällä ihmeteolla ja sen kautta Jumala vahvisti Aaronin ylipapillisen aseman uudelleen.
Puusta irrotettua oksaa ja sen versomista pidettiin suurena Jumalan tekemänä ihmeenä, jonka tarkoitus oli saada Israelin kansa lopettamaan napinansa johtajiaan Moosesta ja Aaronia vastaan.
Aili Nordgren
Aili Amanda Henriette Nordgren, o.s. Salminen, (22. lokakuuta 1908 Vårdö, Ahvenanmaa – 27. joulukuuta 1995 Helsinki) oli suomenruotsalainen työväenkirjailija.
Henkilöhistoria
Nordgren oli Suomen kommunistisen puolueen (SKP) jäsen, Rauhanpuolustajien perustajajäsen ja 1948–1961 Suomi-Neuvostoliitto-seuran ruotsinkielinen sihteeri.
TV-kortti
thumb|Hauppauge WinTV TV tv-kortti TV-kortti on tietokoneen lisälaite, jonka avulla televisiolähetys voidaan vastaanottaa tietokoneella. Suurin osa tietokoneiden TV-vastaanottoon tarkoitetuista laitteista on malliltaan koneen sisään asennettavia kortteja, mutta on olemassa myös muilla tekniikoilla toteutettuja vastaanottimia, kuten tietokoneen USB-liintäntään kytkettäviä pieniä ulkoisia laitteita. Tällaiset ovat erityisen käteviä matkakäytössä ja esimerkiksi kannettavan tietokoneen kanssa. TV-kortteja on olemassa kahta pääryhmää, analogiset ja digitaaliset. Digitaaliset TV-kortit toimivat kuten tavalliset televisioiden digivastaanottimet. Osa valmistettavista tv-korteista osaa myös pakata tv-lähetystä reaaliaikaisesti tietokoneen ymmärtämään digitaaliseen videomuotoon, mahdollistaen tietokoneen toiminnan kiintolevytallentimena.
Videokuvan tallentaminen mahdollistaa myös ns. ajansiirtotoiminnon käytön. Tällöin reaaliaikainen TV-lähetys voidaan keskeyttää milloin tahansa ja jatkaa katsomista myöhemmin samasta kohtaa mihin aiemmin jäi. Toiminto perustuu televisiolähetyksen tallentamiseen kiintolevylle tauon aikana ns. puskurimuistiin. Kun katsoja jälleen jatkaa ohjelman katsomista, se esitetään kiintolevyltä samalla kun meneillään oleva lähetys tallentuu edelleen levylle. Puskurimuistin koosta riippuu, kuinka pitkä tauko voi olla.
Cadillac Catera
Cadillac Catera on Pohjois-Amerikan markkinoille vuosina 1996–2001 valmistettu uudelleennimetty versio Opel Omegan neliovisesta sedan-mallista. Sitä koottiin Omegan kanssa samalla tehtaalla Rüsselsheimissä, Hessenissä, Saksassa. vasen|pienoiskuva|Facelift-mallin Cadillac Catera.
TV-kortti
Uusissa digitaalisissa TV-korteissa voi olla kaksi viritintä, jolloin voidaan katsoa toista ohjelmaa ja tallentaa samalla toisen kanavan lähetystä. Kaksi viritintä mahdollistaa myös ns. PiP-toiminnon (Picture in Picture), jolloin kahden kanavan lähetys näytetään päällekkäin samassa ruudussa. Yleensä ensisijaisen kanavan lähetys näkyy taustalla koko ruudun kokoisena ja toisen kanavan lähetys pienenä kuvana ensimmäisen lähetyksen päällä. Toisinaan on mahdollista kytkeä tietokoneeseen kaksi TV-korttia omiin lisäkorttipaikkoihinsa, jolloin saadaan käyttöön yllä mainitut ominaisuudet kuten kahdella virittimellä varustetun kortin kanssa.
TV-korttien muita ominaisuuksia
Digitaalisilla TV-korteilla voi lisäksi kuunnella joitakin digitaalisia radiokanavia. Uusista korteista löytyy monesti tuki HDTV-kuvan vastaanottoon ja esittämiseen. TV-korttien mukana toimitetaan kaukosäädin, jonka infrapunavastaanotin kytketään tietokoneen USB- tai sarjaliitäntään. Kaukosäätimellä pystyy ohjaamaan varsinaisen televisionkatseluohjelman lisäksi muita tietokoneen ohjelmia.
Joistakin televisiokorteista löytyy analogiselle signaalille S-video- tai komposiittisisäänmenoliitäntä, jonka kautta pystytään kaappaamaan analogista tv-kuvaa vaikkapa VHS-nauhurista. Kortilla olevat piirit muuntavat kuvan digitaaliseksi, pakkaavat sen esimerkiksi MPEG2-muotoon ja tallentavat pakatun videokuvan kiintolevylle. Muihin ominaisuuksiin kuuluvat elektroninen ohjelmaopas EPG, kuvakaappausten ottaminen lähetyksestä sekä tallennuksen ajastustoiminto.
Agape (kristinusko)
Agape tarkoittaa jumalallista rakkautta, Jumalan vaikuttamaa rakkautta. Se on kristinuskon oppien mukaan rakkauden korkein muoto.
Ominaisuudet
1. Korinttilaiskirjeen luvussa 13 luetellaan agape-rakkauden ominaisuudet:
Tavoite
Agape-rakkauden tarkoitus on saada ihmiset toimimaan Jumalan mielenmukaisella tavalla ja saada ihmiset kuuliaisiksi Jumalan sanalle ja tahdolle. Pyhä Henki vaikuttaa ihmisissä jumalallista agape-rakkautta, jota Jumala on vuodattanut ihmisten sydämiin.
Kamil Jóźwiak
pienoiskuva|Kamil Jóźwiak Lech Poznańin pelipaidassa heinäkuussa 2017. Kamil Jóźwiak (s. 22. huhtikuuta 1998 Międzyrzecz) on puolalainen jalkapalloilija, pelipaikaltaan vasen laitahyökkääjä. Hän edustaa Englannin mestaruussarjassa pelaavaa Derby Countya. Kotimaassaan hän edusti Lech Poznańia ja GKS Katowicea ennen siirtymistään syyskuussa 2020 Englantiin.
Assi Koivisto
Assi Elina Koivisto-Allonen (s. 20. toukokuuta 1957 Turku) on presidentti Mauno Koiviston ja Tellervo Koiviston tytär. Hän on vanhempiensa ainoa lapsi. Assi Koivisto on koulutukseltaan ekonomi ja työskentelee Access Partners Oy:n toimitusjohtajana.
Koiviston ensimmäinen puoliso oli liikemies Jari Komulainen. Toinen ja nykyinen puoliso on diplomi-insinööri Heikki Allonen. Koivistolla ei ole omia biologisia lapsia, mutta perheeseen kuuluvat Allosen kaksi lasta hänen edellisestä avioliitostaan.
Kamil Jóźwiak
Jóźwiak pelasi kaikissa Puolan nuorisomaajoukkueissa. Hän pelasi Puolan A-maajoukkueessa ensimmäisen kerran marraskuussa 2019 EM-karsintaottelussa Sloveniaa vastaan. Kesäkuun 18. päivään 2021 mennessä hän on pelannut 15 A-maaottelua, joissa kahdeksan kertaa avauskokoonpanossa. Maaleja hän on tehnyt kaksi: marraskuussa 2020 Kansojen liigan ottelussa Alankomaita ja maaliskuussa 2021 MM-karsintaottelussa Unkaria vastaan.
Assi Koivisto
Vuoden 1982 presidentinvaalissa Koivisto valittiin isänsä valitsijamieheksi Uudenmaan läänin vaalipiiristä. Muutoin hän ei ole osallistunut politiikkaan.
Ekstrusiivikivi
Ekstrusiivikivet ovat vulkaanisia magmakiviä, jotka syntyvät, kun Maan sisästä purkautuu laavaa maanpinnalle tai merenpohjaan, jolloin purkautuva aines jäähtyy nopeasti ja jähmettyy ennen kuin siihen ehtii kasvaa suuria kiteitä. Ekstrusiivikiviä syntyy myös sellaisissa tulivuorenpurkauksissa, joissa laavaa syöksyy räjähdysmäisesti ilmakehään. Putoavasta laavasta muodostuu pyroklastista kiveä tai tuffia.
Assi Koivisto
Koivisto voitti Suomen mestaruuden painonnostossa 60-vuotiaiden naisten 55 kilon sarjassa vuoden 2019 huhtikuussa tempauksen ja työnnön yhteistuloksella 58 kiloa. Hän alkoi nostaa painoja kärsittyään selkäkivuista, joihin se auttoi. Vuonna 2022 hän voitti yli 65-vuotiaiden alle 55 kilon sarjassa maailmanmestaruuden.
Unto Ojonen
Unto Ojonen oli suomalainen arkkitehti. Hän vaikutti erityisesti Lahden kaupunkikuvaan. Ojonen oli tuottelias arkkitehti, jonka ura kesti noin neljä vuosikymmentä. Hänen päätuotantonsa on 1950- ja 1960-luvuilta.
Lapsuus ja nuoruus
Unto Ojonen oli vanhempiensa ainoa lapsi. Hänen syntyessään perhe asui Lahdessa Aleksanterinkadun ja Kauppakadun kulmassa sijainneessa puutalossa, jonka omisti Ojosen äidin isä. He kuitenkin muuttivat pian Lahdesta Helsinkiin ja myöhemmin Tampereelle ja Viipuriin. Perhe palasi kuitenkin Lahteen, jossa Unto Ojonen ehti aloittaa kansakoulun ennen kuin Ojoset jälleen muuttivat Tampereelle. Siellä noin kymmenvuotias Ojonen näki sisällissodan tapahtumia.
Perhe kuitenkin palasi asumaan Lahteen, koska Ojosen äiti sai töitä puhelinkeskuksesta.
Tunnettuja rakennuksia
thumb|[[Joutjärven kirkko valmistui 1962.]]
Mateusz Klich
pienoiskuva|Mateusz Klich syyskuussa 2015. Mateusz Andrzej Klich (s. 13. kesäkuuta 1990 Tarnów) on puolalainen jalkapalloilija, pelipaikaltaan keskikenttäpelaaja. Hän edustaa Pohjois-Amerikan MLS-liigassa pelaavaa D.C. Unitedia. Hän on aiemmin pelannut kotimaansa lisäksi Saksassa, Alankomaissa ja Englannissa. Hän on pelannut Puolan A-maajoukkueessa vuodesta 2011.
Klich edusti kotimaassaan Cracoviaa. Kesällä 2013 hän siirtyi saksalaisseura Wolfsburgiin. Sittemmin hän edusti Alankomaissa Zwollea, Saksassa Kaiserslauternia ja Alankomaissa Twenteä. Kesällä 2017 hän siirtyi Leeds Unitediin mutta pelasi vielä kevätkauden 2018 lainalla alankomaalaisseura Utrechtissa. Hän on tammikuun 10. päivään 2023 mennessä pelannut 56 ottelua Puolan Ekstraklasassa, 21 ottelua Saksan 2. Bundesliigassa, 86 ottelua Alankomaiden Eredivisiessa, 82 ottelua Englannin Valioliigassa ja 96 ottelua Englannin mestaruussarjassa. Maaleja hän on näissä sarjoissa tehnyt vastaavasti viisi, neljä, kolmetoista, viisi ja kuusitoista.
Klich pelasi Puolan alle 18-, alle 19-, alle 20- ja alle 21-vuotiaiden maajoukkueissa. Hän pelasi Puolan A-maajoukkueessa ensimmäisen kerran kesäkuussa 2011 ystävyysottelussa Argentiinaa vastaan. Vuonna 2013 hän pelasi viisi ja vuonna 2014 neljä maaottelua mutta jäi sitten sivuun maajoukkueesta tasan neljäksi vuodeksi. Kesän 2021 EM-kilpailuissa hän suoritti aikuisten arvokisadebyyttinsä ja pelasi avauskokoonpanossa joukkueensa kaikki kolme ottelua. Vuoden 2022 loppuun mennessä hän on pelannut 41 A-maaottelua, joissa 31 kertaa avauskokoonpanossa. Maaleja hän on tehnyt kaksi: elokuussa 2013 ystävyysottelussa Tanskaa ja syyskuussa 2018 ystävyysottelussa Irlantia vastaan.
Lambin siirtymä
Lambin siirtymä tarkoittaa kvanttimekaniikassa vetyatomin kahden energiatilan välistä pientä energiaeroa. Energiatilat eroavat toisistaan kvanttiluku l:n arvon mukaan. Arvon ollen yhdessä l = 0 ja toisessa l = 1. Se on nimetty Willis Lambin mukaan.
Kokeellinen tutkimus
1947 Lamb ja Robert Retherford suorittivat kokeen, jossa he käyttivät mikroaaltotekniikkaa stimuloidakseen radio-taajuuden siirtymän vedyn energiatasojen 2s_{1/2} ja 2p_{1/2} välillä. Käyttäen Doppler-levenemän vaikutusaluetta matalampia taajuuksia, se voitiin jättää huomioimatta sillä se on verrannollinen taajuuteen. Lamb ja Retherford löysivät noin 1 000 MHz energiaeron tasojen 2s_{1/2} ja 2p_{1/2} välillä.
Keravan vaakuna
thumb|Keravan vaakuna|alt=|171x171px Keravan vaakuna on Keravan kaupungin tunnus. Sen heraldinen selitys kuuluu ”sinisessä kentässä yläreunaltaan lohenpyrstökoroinen kultahirsi.” Kuvio esittää puusepän tekemää liitosta, sinkkausta, ja se viittaa puusepänteollisuuteen, joka oli Keravan merkittävin teollisuudenala 1900-luvun puolessavälissä. Nykyisen vaakunan suunnitteli Ahti Hammar, joka on tehnyt suuren osan Suomen muistakin kunnallisvaakunoista. Vaakuna otettiin käyttöön 1956. Sitä ennen käytössä oli vuosina 1946–1955 Ilmari Tapiovaaran suunnittelema vaakuna, jossa oli kuusikoroisesti hopeanvihreäkatkoinen kilpi ja yläkentässä punainen K-kirjain sekä alakentässä hopeinen ratas. Sitä pidettiin kuitenkin epäheraldisena, sillä sääntöjen mukaan vaakunat eivät saa sisältää kirjaimia, ja se päätettiin vaihtaa. Nykyisin Keravan kaupunki käyttää kaupallisiin ja markkinointitarkoituksiin vaakunan sijaan erityistä logoa, jonka se otti käyttöön vuonna 2002. Vaakunaa käytetään kuitenkin edelleen kaupunkia kokonaisuutena käsittelevissä yhteyksissä.
Lambin siirtymä
Teoreettinen tutkimus
Vuonna 1947 Hans Bethe selitti ensimmäisenä Lambin siirtymän vedyn spektrissä ja loi pohjan modernin kvanttisähködynamiikan luomiselle. Lambin siirtymä mahdollistaa hienorakennevakio \alpha:n mittaamisen miljoonasosan tarkkuudella, joten kvanttisähködynamiikkaa voidaan testata tarkasti.
Kymmenen riivinrautaa
Tarinassa seurataan Rauno Rämekorven elämää 60-vuotisjuhlan jälkitunnelmissa. Romaanissa Paasilinna tutustuttaa lukijan hurmaavaan ja monenkirjavaan naiskaartiin. Kolmikymppinen hitsaaja on joukon nuorimpia, ja iäkkäin, kenttäpiispan leski, on seitsemänkymmenen iässä vielä valloittava ilonpitäjä. Jokaista Paasilinna kuvaa lempeästi, joskin ronskilla otteella.
Ere Kokkonen on tehnyt teoksesta elokuvan ja televisiosarjan vuonna 2002.
Teos on muista Arto Paasilinnan romaaneissa siinä mielessä poikkeava, että Paasilinna kirjoitti sitä koko ajan tiedostaen että teoksesta ollaan tekemässä myös elokuvaa/televisiosarjaa. Sekä romaanin että elokuvan/tv-sarjan tekemisen aikana Paasilinna ja Kokkonen olivat tiiviissä yhteistyössä keskenään.
Peter Lovesey
Peter Lovesey, kirjailijanimi Peter Lear, (1936 Whitton, Middlesex, Britannia) on brittiläinen jännityskirjailija. Kirjojen tapahtuma-aika on yleensä viktoriaaninen ja päähenkilö ylikonstaapeli Cribb.
Afro Celt Sound System
thumb|Afro Celt Sound System Afro Celt Sound System tai Afro Celts on irlantilainen Simon Emmersonin perustama yhtye, joka yhdistelee musiikissaan elektronisen musiikin tanssirytmejä kelttiläiseen ja afrikkalaiseen kansanmusiikkiin. Yhtyeen levyillä on vieraillut suuri määrä musiikin supertähtiä kuten Robert Plant, Peter Gabriel ja Sinéad O'Connor. Yhtye levyttää Peter Gabrielin johtamalle Real World Records levy-yhtiölle.
Neliöyksikkö
thumb|400px|Kuvan kirkon pohjapiirrokseen voidaan piirtää kolme neliötä, joiden sivun pituutena on [[poikkilaivan päädyn pituus; poikkilaiva on siten kolmen neliöyksikön mittainen.]] Neliöyksikkö on rakennusten tai muiden rakennuskohteiden pohjamuodon tai muun muodon mittasuhteiden kuvaamiseen käytetty yksikkö. Yksi neliöyksikkö on kuvitteellinen neliö, jonka sivuna on kuvattavan kohteen lyhyempi sivu. Neliöyksikköä käytetään kun ei tiedetä tai haluta käyttää tarkkoja mittoja; neliöyksikkö riittää tällöin muodon arkkitehtonisten yleispiirteiden sanalliseen kuvaamiseen. Puolta neliöyksikköä tarkemmin mittasuhteita ei yleensä esitetä.
Tonaalisuus
Tonaalisuus on musiikissa käytetty järjestelmä, joka määrittelee eri sävelkorkeuksien hierarkkiset suhteet johonkin keskeiseen säveleen eli toonikaan nähden. Tonaalisuuden vastakohta on atonaalisuus, jossa tonaalisista keskuksista on luovuttu.
Yleensä tonaalisuudella viitataan länsimaisessa musiikissa yleisimpiin duuri- ja molliasteikkoihin, joissa sävelet ovat tarkasti määritellyissä suhteissa toonikaan. Laajemmin tonaalisuudella voidaan tarkoittaa diatoniseen asteikkoon perustuvaa musiikkia yleensä.
Tonaalisuus on kuitenkin käsitteenä hyvin monitulkintainen. Kolmisointurakenteet eivät välttämättä luo tunnetta tonaalisesta keskuksesta ja toisaalta kolmisointuihin pohjaamattomat harmoniset funktiot voivat toimia kiintopisteenä – jopa dodekafoninen musiikki voi sisältää keskussäveliä.
Eräs tapa määritellä tonaalisuus on puhua sävelten vakaudesta suhteessa toonikaan.
Koetinsäveltesteillä on tutkittu sävelten vakautta: käyttämällä tonaalisen kontekstin määrittävää sävelkuviota, esimerkiksi epätäydellistä diatonista asteikkoa tai harmonista kadenssia, minkä jälkeen koehenkilöille esitetään jokin kromaattisen asteikon sävel, jonka vakautta heidän on arvosteltava, voidaan luoda vakaushierarkia, jossa suhteessa toonikaan eri sävelet saavat erilaisia arvosteluita. Kaikkein vakaimpia ovat toonikakolmisoinnun sävelet. Sitten diatoniset sävelet ja vähiten vakaita diatonisen asteikon ulkopuoliset sävelet.
Tonaalisten tehojen havaitsemissa tapahtuu eriytymistä. Nuorimmat kuuntelijat eivät erota kuin diatoniset sävelet ei-diatonisista. Seuraavaksi toonikakolmisointuun kuuluvat sävelet, mihin liittyy vielä pidemmälle menevää eriytymistä: esitettäessä kaksi säveltä osaavat pidemmällä enkulturaatiossa olevat sanomaan kumpi niistä ei kuulu toonikakolmisointuun. Seitsemänvuotiaat pystyvät tunnistamaan mikäli sävel poikkeaa sävellajista ja melodian implikoimasta harmoniasta, mutta viisivuotiaat tunnistavat vain sävellajista poikkeavat sävelet.
Windowsin tietoturvakeskus
thumb|250px|Kuvakaappaus Windows Vistan tietoturvakeskuksesta Windowsin tietoturvakeskus on Windows XP-(SP2:sta lähtien) ja Windows Vista -käyttöjärjestelmien osa, jonka ensisijaisena tarkoituksena on suojata tietokonetta. Suojaamiseen käytetään kolmea tekniikkaa: automaattiset päivitykset, palomuuri sekä virustentorjuntaohjelmisto. Tietoturvakeskus ilmoittaa, mikäli jokin asetuksista on poissa päältä. Tietoturvakeskus myös ilmoittaa tästä käyttäjälle, ellei hän ole sitä erikseen estänyt. Windows Vistassa tietoturvakeskukseen kuuluu myös käyttäjätilien valvonta.
Tietoturvakeskusta on kritisoitu muiden muassa tietoturvayhtiöiden taholta, jotka väittävät Microsoftin käyttävän väärin asemaansa integroimalla sen Windowsiin. Muun muassa Symantec kertoo sen rajoittavan käyttäjien valintamahdollisuuksia, koska käyttäjällä ei ole mahdollisuutta valita vastaavaa kilpailijan valmistamaa tuotetta.
Avanto
Avannon teko
Avannon tekoon soveltuvia välineitä ovat kaira, tuura, jääsaha ja moottorisaha.
Pilkkimisessä avanto tehdään yleensä jääporalla, kairalla, koska tarvittava reikä on pieni.
Avantouinnissa avanto tehdään jääsahalla tai moottorisahalla, ja jos avanto on käytössä koko talven, avannon kiinnijäätyminen estetään esimerkiksi pohjaan laitettavalla ilmapumpulla.
Laitesukeltamisessa talvella avanto tehdään kuten avantouinnissa, ja avannosta tehdään usein kolmiomainen vedestä nousemisen helpottamiseksi. Sukelluksen aikana käytetään turvaköyttä ja avustajaa pinnalla, jotta jään alle eksyminen estyisi.
Myös hyvin voimakas järven pohjassa oleva lähde voi synnyttää avannon.
Merkintä
Avannot tulee merkitä jäälle selvästi, esimerkiksi havuilla tai lippusiimalla, onnettomuuksien estämiseksi.
George Michael
George Michael (synt. Georgios Kyriacos Panayiotou, ; 25. kesäkuuta 1963 East Finchley, Lontoo, Britannia – 25. joulukuuta 2016 Goring, Oxfordshire, Britannia ) oli englantilainen poplaulaja ja lauluntekijä, joka tunnetaan Wham!-duosta ja sen jälkeisestä soolotuotannostaan.
Sooloura
vasen|pienoiskuva|300x300px|George Michael Faith-levyn kiertueella vuonna 1988. Yksi Michaelin suurimmista soolohiteistä oli "Faith" samannimiseltä albumilta, joka nousi ykköseksi sekä Britanniassa että Yhdysvalloissa ja tuotti neljä Yhdysvaltain singlelistan ykköstä. Vuonna 1986 Michael teki duetot Aretha Franklinin ja Jody Watleyn kanssa. Vuonna 1989 hän lauloi taustalla hyvän ystävänsä Deon Estusin kanssa kappaleella "Heaven Help Me", jonka he olivat kirjoittaneet yhdessä. Se ei yltänyt aivan Britannian neljänkymmenen kärkeen, mutta sijoittui viidenneksi Yhdysvalloissa.
Michael kirjoitti "Careless Whisper" -kappaleen ollessaan 17-vuotias ja siitä tuli yksi vuosikymmenen soitetuimmista kappaleista sekä äänestyksen Londoner's Favourite Record of All Time voittaja tammikuussa 1995. Edellisen äänestyksen järjestämiseen osallistunut radioasema ja erään valtakunnallisen lehden lukijat valitsivat hänet parhaaksi mieslaulajaksi. Muita hänen menestyskappaleitaan ovat muuan muassa "Father Figure", "Kissing a Fool", "One More Try", "Freedom 90", "Fastlove", "Jesus to a Child", "Don't Let the Sun Go Down on Me" (duetto Elton Johnin kanssa), vuoden 2002 "Freeek!" sekä kiistanalainen Irakin sodan ja Bushin vastainen laulu "Shoot the Dog" ja siihen liittyvä musiikkivideo.
Michael julkaisi singlejään yksi kerrallaan eri levy-yhtiöillä, mutta päätyi lopulta Sonyyn, jolla hän julkaisi odotetun albuminsa Patience maaliskuussa 2004. Aiemmat kaksi singleä oli julkaistu Polydorin kautta. Patience meni suoraan ykköseksi Britanniassa ja kakkoseksi Australiassa.
Vuoden 2005 Live 8 -kiertueen Lontoon Hyde Parkissa pidetyssä konsertissa Michael esitti The Beatlesin klassikkokappaleen "Drive My Car" duettona Paul McCartneyn kanssa. Tapahtuman aikana hän kertoi BBC:n Radio 1 -kanavalle tekevänsä musiikkia kotona ja vihjasi suunnittelevansa kiertuetta vuodeksi 2006.
21. huhtikuuta 2006 ilmoitettiin Michaelin juhlistavan 25 -vuotista taiteilijauraansa 25 Live -konserttikiertueella. Se alkoi 23. syyskuuta Barcelonasta Espanjassa ja päättyi joulukuussa 2006 Lontoon Wembley Arenalle. Michaelin kotisivujen mukaan arviolta 1,3 miljoonaa fania todisti 25 Live kiertueen 80 konserttiesiintymistä.
Sony BMG julkaisi 13. marraskuuta 2006 kahden CD:n "Greatest Hits" -albumin, Twenty Five. 2-CD albumi sisälsi 29 Michaelin kappaletta aina Wham!in hiteistä alkaen. Kolme kokoelman kappaleista oli aiemmin julkaisemattomia; "An Easier Affair", "Heal The Pain" Paul McCartney kanssa ja "This Is Not Real Love" Brittilaulajatar Mutya Buenan kanssa. Twenty Five albumista julkaistiin myös neljäkymmentäneljä kappaletta käsittävä kolmen CD:n Deluxe versio, jossa mukana oli neljäs ennen julkaisematon kappale, "Understand".
Twenty Five (2006) oli neljäs "Best Of" -julkaisu George Michaelilta. Edellisiä ovat olleet vuoden 1986 The Final ja If You Were There (1997), jotka molemmat ovat Wham!-kokoelmia sekä soolokokoelma Ladies & Gentlemen: The Best of George Michael (1998).
Vuonna 2005 George Michael levytti Paul McCartneyn kanssa uuden version "Heal the Pain" -kappaleesta. Kappale julkaistiin vuonna 2006 Twenty Five-kokoomalevyllä.
Michael esiintyi Suomessa kerran, 1. heinäkuuta 2007 Helsingin Hartwall Areenalla.
Julkisuus
Vuonna 1993 Michael osallistui oikeusjuttuun levy-yhtiötään Sonyn ostamaa CBS:ää vastaan. Hän muun muassa valitti, että Sony ei ollut tukenut toisen albumin julkaisua tarpeeksi, mikä oli johtanut heikkoon myyntiin Yhdysvalloissa edeltäjäänsä Faith-albumiin verrattuna. Sony vastasi, että Michael ei ollut suostunut esiintymään promotionaalisissa videoissa ja se oli johtanut huonoon menestykseen. Oikeudenkäynti pidettiin Lontoossa, ja Michael hävisi sen lopulta. Tämän seurauksena hän ilmoitti, ettei aio julkaista uutta materiaalia ennen kuin on tehnyt minimissään sen, mihin Sonyn sopimus hänet velvoittaa.
Hän on myös tunnettu pidätyksestään siveettömästä käytöksestä 7. huhtikuuta 1998 julkisessa WC:ssä Beverly Hillsin puistossa. Hänet pidätti siviiliasuinen Beverly Hillsin poliisi Marcelo Rodriguez.
Myönnettyään syyllisyytensä Michael sai sakkoa 810 dollaria ja tuomion 80 tunniksi yhdyskuntapalveluun. Sen jälkeen hän ryhtyi avoimeksi seksuaalisuudestaan.
Pian tapahtuman jälkeen Michael parodioi asiaa uudella musiikkivideollaan "outside", jossa oli poliiseiksi pukeutuneita miehiä suutelemassa. Pidätyksen tehnyt poliisi Rodriguez sanoi videon pilkkaavan häntä ja että Michael oli loukannut hänen kunniaansa haastatteluissa. Sen vuoksi hän haastoi laulajan oikeuteen vuonna 1999 vaatien 10 miljoonaa dollaria. Oikeus hylkäsi kanteen vedoten poliisin asemaan julkisena virkamiehenä, mutta ylempi oikeusaste otti asian uudelleen käsittelyyn 3. joulukuuta 2002.
Michael otti usein julkisuudessa poliittisesti kantaa. Vuonna 1984 hän lauloi Band Aidin singlellä "Do They Know It's Christmas?" Etiopian nälänhädän vuoksi. Se pysyi ykkösenä jouluna 1984 pitäen Wham!:in "Last Christmas" -kappaleen kakkossijalla. Michael lahjoitti sen tuoton Band Aidille ja sen jälkeen esiintyi Elton Johnin kanssa Live Aid -tapahtumassa vuonna 1985.
1980-luvulla Michael oli hyvin kriittinen Margaret Thatcherin konservatiivisen hallituksen ja Yhdysvaltain välillä solmitun risteilyohjusliiton suhteen. Michael sanoi, että hänestä tuntui pahalta, kun hän maksoi ohjuksista verorahojensa kautta, mutta oli kuitenkin velvoitettu maksamaan veroja kotimaahansa.
26. helmikuuta 2006 Michael pidätettiin huumeiden hallussapidosta. Hän kuvaili tapahtumaa sanoilla ”oma vikani, kuten yleensäkin”. Hänet päästettiin vapaaksi poliisikuulustelujen jälkeen.
Michael vältteli julkisuutta viimeiset elinvuotensa ja hän kuoli kotonaan sydänkohtaukseen nukkuessaan 25. joulukuuta 2016. Maaliskuussa valmistui kuolinsyyntutkimus, jonka mukaan luonnolliseen kuolemaan johtivat muun muassa sydänlihastulehdus ja rasvamaksa. George Michael haudattiin 30. maaliskuuta.
Häneltä oli määrä ilmestyä uusi albumi ja elämäkerrallinen dokumenttielokuva vuonna 2017.
Suhteet
Michael seurusteli brasilialaisen pukusuunnittelija Anselmo Feleppan kanssa vuodesta 1991 tämän AIDSista johtuneeseen aivoinfarkti-kuolemaan saakka vuonna 1993. Single "Jesus To A Child" oli tribuutti Feleppalle.
Michael seurusteli entisen stuertin ja cheerleader-valmentaja Kenny Grossin kanssa vuosina 1996-2008.
Michael seurusteli kampaaja Fadi Fawazin kanssa vuodesta 2012 kuolemaansa saakka. Fawaz löysi Michaelin kuolleena tämän kodista.
Syvänniemi
Syvänniemi on kylä Kuopion Karttulassa Kuttajärven itärannalla, noin 30 kilometriä länsilounaaseen Kuopion keskustasta. Kylässä asuu 650 ihmistä noin 125 taloudessa. Joukossa on monia lapsiperheitä. Tilastokeskuksen taajama-määritelmän mukaisesen Syvänniemen taajaman pinta-ala oli 1,28 neliökilometriä ja siellä asui vuoden 2016 lopussa yhteensä 229 ihmistä. Koko Karttulassa (aiemman kunnan alueella) asuu noin 3 500 henkeä.
Syvänniemi valittiin vuoden kyläksi vuonna 2004.
Kylällä sijaitsevat muun muassa päiväkoti, Kemppaanmäen koulu, kauppa (M-Market Keihäskoski), maaseutuhotelli sekä Syvänniemen kirkko (arkkitehti J. V. Strömberg, 1925) ja Syvänniemen ortodoksisen rukoushuone (Ylienkeli Mikaelin rukoushuone, vuodelta 1949). Kesällä 2019 kylällä avattiin aiempaan omakotitaloon sijoittuva, burmalais-suomalaisen yhteisön buddhalainen Ratanasukhan luostari.
Rosenbad
thumb|300px|Rosenbad Tukholmassa. Rosenbad on Ruotsin pääkaupungin Tukholman keskustassa sijaitseva rakennus. Rakennuksessa sijaitsevat muun muassa Ruotsin pääministerin työtilat sekä useita Ruotsin hallituksen tiloja. Rosenbad sijaitsee Norrmalmilla Norrströmin pohjoisrannalla Riksbron-sillan ja Drottninggatanin länsipuolella.
Jugend-tyyliä edustava Rosenbad rakennettiin vuosina 1899–1904, ja sen suunnitteli arkkitehti Ferdinand Boberg. Kyseessä oli alkujaan liike- ja asuinrakennus, jonka toisessa osassa toimi Nordiska Kreditbanken -pankki ja toisessa Rosenbad-ravintola. Talon julkisivu on joelle päin. Rakennus saneerattiin Ruotsin hallituksen kanslian käyttöön vuonna 1981. Jo sitä ennen tiloissa oli toiminut pitkään kauppaministeriö.
Rosenbad sijaitsee lähellä Ruotsin pääministerin virka-asuntoa, Sagerin taloa. Ruotsin valtiopäivätalo on suoraan Rosenbadia vastapäätä Helgeandsholmenin saarella. Myös Tukholman kuninkaanlinna sijaitsee rakennuksen lähettyvillä.
Aiheesta muualla
59.32833°N, 18.06556°W
Bill Archer
thumb|Bill Archer William Reynolds ”Bill” Archer, Jr. (s. 2. maaliskuuta 1928 Houston, Texas) on yhdysvaltalainen poliitikko ja lakimies. Hän teki puoluevaihdoksen demokraatista republikaaniksi vuonna 1969.
Archer istui vuosina 1971–2001 Yhdysvaltain edustajainhuoneen jäsenenä Texasin seitsemännestä vaalipiiristä. Hän on katolinen, ja hänellä on lapsia vaimonsa Sharon Sawyerin kanssa.
Lang Jeffries
pienoiskuva|Lang Jeffries (vasemmalla) [[Rhonda Flemingin seurassa vuonna 1960.]] Lang Jeffries (7. kesäkuuta 1930 Ontario, Kanada – 12. helmikuuta 1987 Huntington Beach, Kalifornia) oli yhdysvaltalainen elokuvanäyttelijä.
Kanadasta Yhdysvaltoihin muuttanut Jeffries ansioitui Korean sodassa. Hänen ensimmäinen elokuvaroolinsa oli vaimonsa Rhonda Flemingin rinnalla italialais-espanjalaisessa Orjien kapinassa vuonna 1960. Avioliitto päättyi pian eroon, ja Jeffries jäi Eurooppaan, jossa hän teki vielä kolme peplum-elokuvaa sekä joukon agenttiseikkailuja ja muita viihde-elokuvia. Elokuvauransa jälkeen Jeffries piti taidegalleriaa Kaliforniassa.
Templen metroasema
Temple on Lontoon metron Circle- ja District-linjojen asema Embankmentin ja Blackfriarsin asemien välissä. Se sijaitsee City of Westminsterin kaupunkipiirissä Victoria Embankmentilla, lähellä Thamesin pohjoisrantaa ja Lontoon Cityn rajaa. Asema on saanut nimensä läheisestä Temple Churchistä sekä Inner ja Middle Templestä, jotka ovat kaksi Lontoon neljästä Inns of Courtista, yksityisestä lakimiesseurasta. Sen lähistöllä sijaitsevat myös Royal Courts of Justice, King’s College London ja Somerset House.
Alkuperäinen metroasema avattiin The Temple -nimisenä 30. toukokuuta 1870 osana District Railwayn linjan jatketta Westminsterista Blackfriarsiin. Uusi rataosuus rakennettiin samaan aikaan kuin Victoria Embankment.
European Nature Information System
European Nature Information System (EUNIS) on Euroopan unionin laajuinen tietokanta, johon kootaan tiedot jäsenvaltioiden useista luonnonsuojeluohjelmista. Tiedostoissa on mainittuna mm. luonnonsuojelualueen sijainti, sen luontotyypit sekä Euroopan unionin komission päätöksin suojeltavat kasvi- ja eläinlajit. EUNIS on osa Euroopan Biodiversiteetti datakeskusta (Biodiversity data centre).
Radisson Hotels & Resorts
thumb|[[Oulun Radisson Blu Hotel.]] thumb|[[Turku|Turun Radisson Blu Marina Palace Hotel sijaitsee Aurajoen rannassa lähellä ydinkeskustaa.]]
Radisson Hotels & Resorts on kansainvälinen hotelliketju. Ketjuun kuuluu 435 hotellia 61 maassa. Ketjun ensimmäinen hotelli aloitti toimintansa Minneapolisissa Yhdysvalloissa vuonna 1909.
Eräissä Euroopan, Afrikan ja Aasian maissa ketjun hotellit tunnetaan Radisson Blu -nimisinä (aiemmin Radisson SAS), ja niiden toiminnasta vastaa Carlson Rezidor-hotelliyhtiö. Radisson Blu -hotelleja on noin 275, ja ne sijaitsevat 50 maassa.
Suomessa toimii kahdeksan Radisson Blu -ketjun hotellia, jotka sijaitsevat Helsingissä (neljä), Espoossa, Turussa, Oulussa ja Tampereella (yksi kussakin). Kaikilla Suomen Radisson Blu -hotelleilla on Pohjoismainen ympäristömerkki eli Joutsenmerkki.
Radisson Blu -hotellit toimivat Suomessa franchise-periaatteella, ja ne kuuluvat S-ryhmän hotelleihin (Sokotel Oy).
Ketjun hotellit Suomessa
Lisäksi Vaasan Royal Vaasa -hotelli on kuulunut Radisson Blu -ketjuun vuosina 1999–2015.
De Mysteriis Dom Sathanas
De Mysteriis Dom Sathanas on norjalaisen black metal -yhtye Mayhemin ensimmäinen täyspitkä albumi. Albumi julkaistiin vuonna 1994, ja se on yksi yhtyeen arvostetuimmista albumeista.
De Mysteriis Dom Sathanas on yksi tunnetuimpia black metal -albumeita. Musiikkinsa lisäksi se on kuuluisa siitä, että se jäi usein black metal -piirien johtohahmona pidetyn kitaristi Øystein "Euronymous" Aarsethin viimeiseksi äänitykseksi yhtyeessä, ennen kuin yhtyeen basisti Varg "Count Grisnackh" Vikernes murhasi hänet. Sen lisäksi se on viimeinen Mayhemin julkaisu, jolla kuullaan yhtyeen edesmenneen laulajan, Per "Dead" Ohlinin sanoittamaa materiaalia.
Musiikillisesti De Mysteriis Dom Sathanas on tyylilajinsa alkuajoille tyypillistä raivokasta ja nopeaa black metalia. Myöhemmistä black metal -albumeista poiketen mukana on Euronymouksen soittamia kitarasooloja. Merkittävää albumilla on myös Jan Axel Blombergin eli "Hellhammerin" muita sen ajan black metal -rumpaleita taitavampi rumputyöskentely, Attila Csiharin omaperäiset lauluosuudet sekä Vikernesin bassokuviot, jotka black metalille poikkeuksellisesti kuuluvat paikoitellen hyvin selkeästi.
Taustaa
De Mysteriis Dom Sathanasilla esiintyvästä kokoonpanosta pitkäaikaisimmat jäsenet olivat kitaristi Øystein "Euronymous" Aarseth ja Jan "Hellhammer" Blomberg, joista ensimmäinen oli perustajajäsen ja toinen ollut Mayhemissä jo useita vuosia. Muut jäsenet olivat joko sessiojäseniä tai hyvin lyhytaikaisia vierailijoita yhtyeessä.
Albumin sanoittaja Per "Dead" Ohlin oli Mayhemin toinen vakituinen laulaja. Hän liittyi yhtyeeseen vuonna 1988 ja ehti toimia siinä kolme vuotta ennen itsemurhaansa vuonna 1991. Mayhem suunnitteli jo siinä vaiheessa pitkäsoiton julkaisemista, ja kaikki De Mysteeriis Dom Sathanasin kappaleet olivatkin hänen sanoittamiaan. Deadin itsemurhan seurauksena myös basisti Necrobutcher jätti yhtyeen. Uudeksi laulajaksi tuli unkarilaisen Tormentor-yhtyeen laulaja Attila Csihar ja basistiksi Varg Vikernes, joka käytti taiteilijanimeä Count Grishnackh. Lisäksi kakkoskitaraan tuli Euronymouksen lisäksi Snorre "Blackthorn" Ruch, joka esiintyi myös Thorns-yhtyeessä. Ruch korjaili ja kirjoitti Deadin sanoituksia osittain uusiksi. Lehdistölle antamassaan haastattelussa kahdeksan kirkon poltosta vastuun ottanut Vikernes myös suunnitteli Euronymouksen kanssa Nidarosin tuomiokirkon räjäyttämistä samaan aikaan kuin albumi julkaistaisiin, mistä syystä kirkon siluetti valikoitui myös albumin kansikuvaksi.
Euronymouksen murha tapahtui juuri ennen albumin suunniteltua julkaisua, joten Euronymouksen vanhemmat pyysivät Hellhammeria poistamaan Vikernesin soittamat bassoraidat albumilta. Hellhammer lupautui tekemään näin ja kertoi soittavansa bassot itse uudestaan. Hellhammerin bassonsoittotaidot eivät kuitenkaan riittäneet, joten albumille jäivät Vikernesin bassoraidat, joskin äänenvoimakkuudeltaan madallettuina. On myös huhuttu, että yhtyeessä lyhyen aikaa vuonna 1992 bassoa soittanut Stian "Occultus" Johansen olisi soittanut bassoraidat, mutta todellisuudessa hän ei levyttänyt Mayhemissä ollessaan mitään.
Tyyli
Toisin kuin Mayhemin vuonna 1987 julkaistu EP Deathcrush, De Mysteriis Dom Sathanas on tyylillisesti monimutkaisempi: kappaleet ovat pidempiä ja albumilla on myös kitarasooloja. Kuitenkin yhtyeen laulaja Dead oli vuonna 1989 antamassaan haastattelussa sitä mieltä, että näistä muutoksista huolimatta yhtyeen uusi tuotanto säilytti saman death metal -tyyppisen sävyn kuin vanhempikin tuotanto (death metalin merkityksen ollessa tässä vaiheessa vielä erilainen ja epämääräisempi kuin nykyään). Tuolloin Dead uskoi albumille päätyvän kymmenen kappaletta, joiden joukossa olisivat jo valmiit "Carnage", "Buried by Time and Dust", "Funeral Fog" ja nimikappale "De Mysteriis Dom Sathanas". Työnimiä tuleville kappaleille olivat "The Dark of the Freezing Moon" (joka myöhemmin lyhentyi muotoon "Freezing Moon") ja "When the Vultures Left". Lisäksi valmiina oli vielä nimeämätön kappale.